Príloha č. 1

Doložka vybraných vplyvov


	1. Základné údaje

	Názov materiálu

	Návrh vyhlášky Ministerstva zdravotníctva Slovenskej republiky, ktorou sa mení a dopĺňa vyhláška Ministerstva zdravotníctva Slovenskej republiky č. 448/2007 Z. z. o podrobnostiach o faktoroch práce a pracovného prostredia vo vzťahu ku kategorizácii prác z hľadiska zdravotných rizík a o náležitostiach návrhu na zaradenie prác do kategórií v znení  neskorších predpisov (ďalej len „návrh vyhlášky“).


	Predkladateľ (a spolupredkladateľ)

	Ministerstvo zdravotníctva Slovenskej republiky 


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	

	Termín začiatku a ukončenia PPK
	

	Predpokladaný termín predloženia na pripomienkové konanie
	August 2026 

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	- 

	

	2. Definovanie problému

	Návrh vyhlášky je vykonávacím predpisom zákona č. 355/2007 Z. z. o  ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len „zákon č. 355/2007 Z. z.“), ktorý úzko súvisí a nadväzuje na
a) nasledujúce legislatívne úpravy:
· nariadenie vlády Slovenskej republiky č. 355/2006 Z. z. o ochrane zamestnancov pred rizikami súvisiacimi s expozíciou chemickým faktorom pri práci v znení nariadenia vlády Slovenskej republiky č. 187/2026 Z. z., ktoré nadobudlo účinnosť 15.7.2026,
· nariadenie vlády Slovenskej republiky č. 121/2024 Z. z. o ochrane zdravia zamestnancov pred rizikami súvisiacimi s expozíciou karcinogénnym faktorom, mutagénnym faktorom alebo reprodukčne toxickým faktorom pri práci  v znení nariadenia vlády Slovenskej republiky č. 186/2026 Z. z., ktoré nadobudlo účinnosť 15.7.2026,
b) prebiehajúci legislatívny proces nasledujúcich legislatívnych úprav:
· návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 281/2006 Z. z. o minimálnych bezpečnostných a zdravotných požiadavkách pri ručnej manipulácii s bremenami (LP/2025/446), ktorý je po medzirezortnom pripomienkovom konaní, 
· návrh vyhlášky Ministerstva zdravotníctva Slovenskej republiky o podrobnostiach o ochrane zdravia pred fyzickou záťažou pri práci,
· návrh vyhlášky Ministerstva zdravotníctva Slovenskej republiky o podrobnostiach o ochrane zdravia pred psychickou pracovnou záťažou.
      Definovanie problému: 
· potreba aktualizácie kritérií kategorizácie prác podľa skutočnej miery zdravotného rizika,
· potreba zosúladenia kritérií s novou právnou úpravou chemických, karcinogénnych, mutagénnych a reprodukčne toxických faktorov, 
· problém nemožnosti primerane zaradiť niektoré práce so sporadickou alebo minimálnou expozíciou do prvej kategórie, 
· potreba samostatného hodnotenia jednotlivých zložiek fyzickej záťaže,
· problém nadmerného zaraďovania práce so zobrazovacími jednotkami do druhej kategórie psychickej pracovnej záťaže.


	3. Ciele a výsledný stav

	Aktualizovať kritériá na zaradenie prác do kategórií pre vybrané faktory práce a pracovného prostredia, ktorými sú ionizujúce žiarenie, chemické faktory, karcinogénne faktory, mutagénne faktory alebo reprodukčne toxické faktory, fyzická záťaž a psychická pracovná záťaž.
Cieľom je presnejšia, jednotnejšia a primeranejšia kategorizácia prác podľa reálnej miery zdravotného rizika pri vybraných faktoroch práce a pracovného prostredia.
Vo faktore fyzická záťaž sa osobitne ustanovujú kritériá pre kategorizáciu prác jednotlivých zložiek fyzickej záťaže, ktorými sú energetický výdaj pri práci, ručná manipulácia s bremenami, nepriaznivé pracovné polohy, jednostranná záťaž horných končatín a lokálna svalová záťaž.


	4. Dotknuté subjekty

	Fyzické osoby -  podnikatelia a právnické osoby
Subjekty, ktorých sa zmeny predkladaného návrhu vyhlášky dotknú priamo sú: 
a) zamestnávatelia,
b) zamestnanci.
Subjekty, ktorých sa zmeny predkladaného návrhu vyhlášky dotknú nepriamo:
a) pracovné zdravotné služby,
b) orgány štátnej správy na úseku verejného zdravotníctva.


	5. Alternatívne riešenia

	Alternatíva 0
Zachovanie doterajšej právnej úpravy:
Neschválením návrhu vyhlášky by zostalo v platnosti aktuálne znenie vyhlášky Ministerstva zdravotníctva Slovenskej republiky č. 448/2007 Z. z. o podrobnostiach o faktoroch práce a pracovného prostredia vo vzťahu ku kategorizácii prác z hľadiska zdravotných rizík a o náležitostiach návrhu na zaradenie prác do kategórií v znení  neskorších predpisov. 

Alternatíva č. 1
Prijatie navrhovanej právnej úpravy:
Prijatím navrhovanej právnej úpravy sa aktualizujú kritériá na zaradenie prác do kategórií pre vybrané faktory práce a pracovného prostredia, ktorými sú ionizujúce žiarenie, chemické faktory, karcinogénne faktory, mutagénne faktory alebo reprodukčne toxické faktory, fyzická záťaž a psychická pracovná záťaž.


	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	
Predpokladá sa prijatie súvisiacich právnych predpisov: 
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 281/2006 Z. z. o minimálnych bezpečnostných a zdravotných požiadavkách pri ručnej manipulácii s bremenami.
Návrh vyhlášky Ministerstva zdravotníctva Slovenskej republiky o podrobnostiach o ochrane zdravia pred fyzickou záťažou pri práci.
Návrh vyhlášky Ministerstva zdravotníctva Slovenskej republiky o podrobnostiach o ochrane zdravia pred psychickou pracovnou záťažou.


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie


	 




	

	8. Preskúmanie účelnosti

	Preskúmanie účelnosti návrhu vyhlášky bude vykonané päť rokov po nadobudnutí jeho účinnosti, pričom sa bude preskúmavať naplnenie cieľov návrhu vyhlášky v aplikačnej praxi. 
Kritériami na preskúmanie účelnosti budú údaje počtu rizikových prác s faktorom fyzická záťaž v centrálnom registri rizikových prác, vývoj počtu prác v kategóriách 1 až 4 pri fyzickej záťaži, chemických faktoroch, karcinogénnych, mutagénnych a reprodukčne toxických faktoroch a psychickej pracovnej záťaži, počet prác preradených medzi kategóriami.


	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☒	Pozitívne
	☐	Žiadne
	☒	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	Predložený návrh vyhlášky nemá vplyv na rozpočet verejnej správy, vplyv na limit verejných výdavkov, vplyv na životné prostredie, vplyv na informatizáciu spoločnosti, vplyv na služby verejnej správy pre občana, ani vplyv na manželstvo, rodičovstvo a rodinu. Predpokladá sa pozitívny a negatívny vplyv na podnikateľské prostredie a pozitívne a negatívne sociálne vplyvy.
Náklady súvisiace s úpravou požiadaviek na hodnotenie jednostrannej záťaže horných končatín a úpravou požiadaviek na hodnotenie nepriaznivých pracovných polôh, a s tým súvisiaca zmena počtu rizikových prác, sú popísané v analýze vplyvov na podnikateľské prostredie a v analýze sociálnych vplyvov v návrhu vyhlášky Ministerstva zdravotníctva Slovenskej republiky o podrobnostiach o ochrane zdravia pred fyzickou záťažou pri práci. 

V súvislosti s návrhom vyhlášky zdôrazňujeme, že riziková práca (práca zaradená do tretej kategórie alebo štvrtej kategórie) neznamená sociálny benefit pre zamestnanca, ale ohrozenie zdravia zamestnancov vystavených nadmernej fyzickej záťaži, s čím súvisí zvýšená ochrana zdravia pri práci zamestnancov dodržiavaním ochranných a preventívnych opatrení, ktoré je povinný zamestnávateľ zabezpečiť v súlade s platnou legislatívou.

Riziková práca je práca, pri ktorej je zvýšené riziko vzniku choroby z povolania, profesionálnej otravy alebo iného poškodenia zdravia v súvislosti s prácou. Riziková práca má vplyv na zvýšenú ochranu zdravia pri práci (výkonom pravidelných lekárskych preventívnych prehliadok vo vzťahu k práci). Lekárske preventívne prehliadky vo vzťahu k práci u zamestnancov vykonávajúcich rizikové práce sú jedným najvýznamnejších preventívnych opatrení na ochranu zdravia zamestnancov; sú cielene zamerané na zisťovanie zmien zdravotného stavu súvisiacich s výkonom rizikových prác, nie na skríning celkového zdravotného stavu zamestnancov. 

Rekondičný pobyt má význam poskytovať ako preventívne opatrenie pri výkone rizikových prác s expozíciou niektorým faktorom práce, vrátane fyzickej záťaže, na predchádzanie vzniku chorôb z povolania; rekondičný pobyt môže zamestnávateľ poskytovať aj v prípade ak zamestnanci nevykonávajú rizikové práce.

[bookmark: _GoBack]Za vykonávanie rizikovej práce sa nevypláca „príplatok za rizikovú prácu“, ale mzdová kompenzácia za sťažený výkon práce pri vykonávaní niektorých rizikových prác a príspevok zamestnávateľa na doplnkové dôchodkové sporenie zamestnanca, ktorý vykonáva rizikovú prácu. Sú to sociálne opatrenia v gescii rezortu práce, sociálnych vecí a rodiny ustanovené v Zákonníku práce a v zákone č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov; nesúvisia s ochranou zdravia zamestnancov pri práci (nepatria do kompetencie Ministerstva zdravotníctva Slovenskej republiky, Úradu verejného zdravotníctva Slovenskej republiky, ani regionálnych úradov verejného zdravotníctva). 
Pozitívne sociálne vplyvy návrhu, najmä z hľadiska presnejšieho posúdenia zdravotného rizika a primeranej ochrany zdravia zamestnancov, prevažujú nad identifikovanými negatívnymi sociálnymi vplyvmi.



	11. Kontakt na spracovateľa

	Mgr. Miroslava Hrčková
Hlavný radca
Odbor preventívneho pracovného lekárstva
Úrad verejného zdravotníctva Slovenskej republiky
tel.: + 421 2 49 284 248 
ppl@uvzsr.sk


	12. Zdroje

	· Právne predpisy Slovenskej republiky, Slov-Lex
· Centrálny register rizikových prác

	13. Stanovisko Komisie na posudzovanie vybraných vplyvov z PPK č. 132/2026 zo dňa 31.08.2026
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:
Komisia uplatňuje k materiálu nasledovné pripomienky a odporúčania:


K doložke vybraných vplyvov
Komisia žiada v doložke vybraných vplyvov upraviť a doplniť body 2. Definovanie problému, 3. Ciele a výsledný stav a 8. Preskúmanie účelnosti.
Odôvodnenie: Komisia žiada prepracovať bod 2 doložky tak, aby neobsahoval iba legislatívny kontext a zoznam súvisiacich právnych predpisov, ale konkrétne vecné problémy, ktoré má návrh vyhlášky riešiť. Komisia odporúča uviesť najmä potrebu aktualizácie kritérií kategorizácie prác podľa skutočnej miery zdravotného rizika, potrebu zosúladenia kritérií s novou právnou úpravou chemických, karcinogénnych, mutagénnych a reprodukčne toxických faktorov, problém nemožnosti primerane zaradiť niektoré práce so sporadickou alebo minimálnou expozíciou do prvej kategórie, potrebu samostatného hodnotenia jednotlivých zložiek fyzickej záťaže a problém nadmerného zaraďovania práce so zobrazovacími jednotkami do druhej kategórie psychickej pracovnej záťaže. Samotná skutočnosť, že návrh je vykonávacím predpisom a nadväzuje na iné právne predpisy, nie je definovaním problému podľa Jednotnej metodiky na posudzovanie vybraných vplyvov. Konkrétne aplikačné problémy sú opísané v dôvodovej správe a majú byť premietnuté do bodu 2 doložky.
            Vyhodnotenie: akceptované. Doplnené do bodu 2. Doložky vplyvov.          

Komisia odporúča doplniť bod 3 doložky o konkrétnejší opis výsledného stavu. Výsledkom nemá byť len „aktualizácia kritérií“, ale presnejšia, jednotnejšia 
a primeranejšia kategorizácia prác podľa reálnej miery zdravotného rizika pri vybraných faktoroch práce a pracovného prostredia. Cieľ je v doložke formulovaný vecne správne, ale výsledný stav je opísaný len všeobecne. Doplnenie umožní lepšie prepojiť cieľ s preskúmaním účelnosti.
             Vyhodnotenie: akceptované. Doplnené do bodu 3. Doložky vplyvov.          

Komisia žiada doplniť kritériá preskúmania účelnosti tak, aby pokrývali všetky hlavné oblasti návrhu, nielen fyzickú záťaž. Komisia odporúča sledovať vývoj počtu prác 
v kategóriách 1 až 4 pri fyzickej záťaži, chemických faktoroch, CMR faktoroch 
a psychickej pracovnej záťaži, počet prác preradených medzi kategóriami, počet návrhov na zaradenie alebo vyradenie z rizikových kategórií, počet metodických otázok a výkladových nejasností a výsledky kontrol orgánov verejného zdravotníctva. Navrhovaný indikátor „počet rizikových prác s faktorom fyzická záťaž“ je relevantný, ale nepokrýva celý rozsah návrhu ani všetky deklarované ciele.
            Vyhodnotenie: akceptované čiastočne. Doplnené do bodu 8. Doložky vplyvov tie kritériá, ktoré sú relevantnými a objektívnymi ukazovateľmi, nie tie, ktoré popisujú komunikáciu pracovných zdravotných služieb a orgánov verejného zdravotníctva v ich pracovnom procese, resp. pri výkone štátnej správy. Vypustené je aj kritérium „počet návrhov na zaradenie alebo vyradenie z rizikových kategórií“, pretože jeho ukazovateľmi sú vývoj počtu prác v kategóriách 1 až 4 a počet prác preradených medzi kategóriami, ktoré už sú zaradené medzi kritériami preskúmania účelnosti.        

Komisia žiada preformulovať a doplniť text bodu 10. „Poznámky“ doložky vybraných vplyvov, podľa ktorého „riziková práca (práca zaradená do tretej kategórie alebo štvrtej kategórie) neznamená sociálny benefit pre zamestnanca, ale ohrozenie zdravia zamestnancov ...“ a podľa ktorého mzdová kompenzácia za sťažený výkon práce 
a príspevok zamestnávateľa na doplnkové dôchodkové sporenie „nesúvisia 
s ochranou zdravia zamestnancov pri práci“ a nepatria do kompetencie rezortu zdravotníctva. 
Odôvodnenie: V tejto súvislosti Komisia považuje za potrebné zohľadniť nasledujúce skutočnosti. Komisia nespochybňuje, že primárnym účelom kategorizácie prác je objektívne posúdenie miery zdravotného rizika a zabezpečenie ochrany zdravia zamestnancov zodpovedajúcej skutočnej miere tohto rizika, a nie zabezpečenie sociálneho benefitu zamestnanca. Rovnako Komisia nespochybňuje účel navrhovanej právnej úpravy smerujúcej k presnejšiemu hodnoteniu zdravotných rizík a k zaradeniu prác do kategórie zodpovedajúcej týmto rizikám.
Uvedené však nie je dôvodom na nezohľadnenie sociálnych vplyvov navrhovanej zmeny. Sociálny vplyv nie je totožný so sociálnym benefitom. Pri hodnotení sociálnych vplyvov je potrebné posudzovať zmenu oproti súčasnému stavu a jej pozitívne aj negatívne dôsledky na jednotlivé dotknuté skupiny zamestnancov, a to aj v prípade, ak samotná navrhovaná zmena sleduje legitímny cieľ, spresňuje hodnotenie zdravotného rizika alebo napráva doterajší stav.
V tejto súvislosti Komisia poukazuje na to, že práce v súčasnosti zaradené do tretej alebo štvrtej kategórie sú do týchto kategórií zaradené na základe kritérií ustanovených platnou právnou úpravou, z ktorej je potrebné pri hodnotení sociálnych vplyvov vychádzať ako zo súčasného stavu. S týmto zaradením sú podľa platnej právnej úpravy spojené konkrétne právne následky a nároky zamestnancov. Ak v dôsledku zmeny kritérií ustanovených navrhovanou právnou úpravou časť zamestnancov prestane vykonávať prácu zaradenú do tretej alebo štvrtej kategórie a v priamej nadväznosti na túto zmenu stratí nárok viazaný na výkon rizikovej práce, ide vo vzťahu k tejto skupine zamestnancov v porovnaní so súčasným stavom o negatívny sociálny vplyv. Naopak, ak v dôsledku nových kritérií bude práca zamestnanca novo zaradená do tretej alebo štvrtej kategórie, so vznikom príslušných práv a zvýšenej ochrany zamestnanca sa spája aj vznik pozitívneho sociálneho vplyvu.
Za relevantné pre posúdenie sociálnych vplyvov pritom nemožno považovať, či právny následok zaradenia práce do tretej alebo štvrtej kategórie upravuje právny predpis patriaci do pôsobnosti Ministerstva zdravotníctva Slovenskej republiky alebo iného rezortu. Rozhodujúce je, či je vznik alebo zánik konkrétneho práva alebo nároku zamestnanca dôsledkom zmeny kategorizácie práce vyvolanej predkladaným návrhom. Typickým príkladom je príspevok zamestnávateľa na doplnkové dôchodkové sporenie viazaný osobitným právnym predpisom na výkon práce zaradenej do tretej alebo štvrtej kategórie.
Komisia preto žiada predmetné konštatovania preformulovať tak, aby bolo jednoznačné, že primárny účel kategorizácie spočívajúci v ochrane zdravia zamestnancov nevylučuje povinnosť identifikovať a vyhodnotiť súvisiace sociálne dôsledky (vplyvy) zmeny kategorizácie na dotknutých zamestnancov. 
Vyhodnotenie: akceptované čiastočne. Text mierne upravený. Poznámka uvádza správne a presné fakty z hľadiska ochrany zdravia pri práci a určenia miery zdravotného rizika pri práci (čo je účelom vyhlášky), precizuje terminológiu používanú dotknutými subjektami a nespochybňuje, že z pohľadu iných rezortov sa tieto fakty považujú za sociálne vplyvy; zároveň dopĺňame analýzu sociálnych vplyvov. Z pohľadu posudzovania vplyvov a vyčísľovania nákladov považujeme za dôležité rozlišovať legislatívny pôvod vplyvov z právnych predpisov v gescii  predkladateľa a z právnych predpisov v gescii iných rezortov. Precizuje to samotné posúdenie vplyvov a informačnú hodnotu pre dotknuté subjekty pri zachovaní konsenzu s jednotnou metodikou na posudzovanie vplyvov. 

K sociálnym vplyvom
Komisia žiada v bode 9. doložky vybraných vplyvov označiť sociálne vplyvy návrhu ako pozitívne a negatívne a v nadväznosti na to vypracovať analýzu sociálnych vplyvov. Zároveň Komisia žiada zodpovedajúcim spôsobom upraviť bod 10. „Poznámky“ doložky vybraných vplyvov, v ktorom sa uvádza, že predložený návrh vyhlášky nemá sociálne vplyvy; rovnako aj príslušný text všeobecnej časti dôvodovej správy.
Odôvodnenie: Z analýzy vplyvov na podnikateľské prostredie vyplýva, že navrhovaná zmena kritérií kategorizácie prác bude mať za následok zmeny v zaradení prác do jednotlivých kategórií, pričom pri fyzickej záťaži predkladateľ výslovne očakáva mierny nárast rizikových prác. Ako následok tohto nárastu zároveň identifikuje zvýšenie nákladov zamestnávateľov, okrem iného na príspevky na doplnkové dôchodkové sporenie, a zároveň poukazuje aj na  vznik právneho nároku zamestnanca na zabezpečenie rekondičného pobytu alebo rehabilitácie v súvislosti s prácou za podmienok ustanovených osobitným predpisom.
Takéto zaradenie má vo vzťahu k dotknutej skupine zamestnancov pozitívne sociálne vplyvy, a to nielen vo forme zvýšenej ochrany zdravia zodpovedajúcej miere zdravotného rizika, ale aj prostredníctvom právnych následkov, ktoré platná právna úprava spája s výkonom práce zaradenej do tretej alebo štvrtej kategórie. V tejto súvislosti Komisia poukazuje aj na to, že samotný predkladateľ v analýze vplyvov na podnikateľské prostredie identifikuje náklady zamestnávateľov vznikajúce v dôsledku nárastu počtu rizikových prác. Ak zmena kategorizácie vyvolaná priamo navrhovanou právnou úpravou zakladá na strane zamestnávateľa nový náklad práve v dôsledku vzniku príslušného práva alebo nároku zamestnanca, nemožno tento právny následok na strane zamestnanca pri hodnotení sociálnych vplyvov opomenúť.
Rovnako je potrebné zohľadniť opačný pohyb medzi kategóriami. Ak v dôsledku zmeny kritérií ustanovených návrhom niektoré práce, ktoré sú podľa súčasnej právnej úpravy zaradené do tretej alebo štvrtej kategórie, prestanú podmienky pre takéto zaradenie spĺňať, u dotknutých zamestnancov dôjde k zániku tých práv alebo nárokov, ktoré sú podľa platnej právnej úpravy na výkon rizikovej práce viazané. Vo vzťahu 
k tejto skupine zamestnancov ide o negatívne sociálne vplyvy.
              Vyhodnotenie: akceptované. K návrhu vyhlášky je vypracovaná Analýza sociálnych vplyvov, kde sú popísané pozitívne a negatívne vplyvy predmetnej regulácie.  Upravený bod 10. Doložky vplyvov.

Skutočnosť, že nové kritériá majú presnejšie zodpovedať skutočnej miere zdravotného rizika a že celkové pozitívne prínosy (zároveň aj pozitívne sociálne vplyvy) navrhovanej úpravy z hľadiska ochrany zdravia zamestnancov môžu prevažovať nad jej negatívnymi sociálnymi dôsledkami, nie je dôvodom na ich neidentifikovanie. Hodnotenie sociálnych vplyvov sa vykonáva vo vzťahu k zmenám oproti súčasnému stavu a k jednotlivým dotknutým skupinám. Práce, ktoré sú v súčasnosti zaradené do tretej alebo štvrtej kategórie, sú takto zaradené na základe kritérií ustanovených platnou právnou úpravou; zmenu ich zaradenia a s ňou spojené dôsledky preto nemožno pri hodnotení vplyvov posudzovať, akoby predchádzajúci právny stav a práva z neho vyplývajúce neexistovali.
V bode 10. „Poznámky“ doložky vybraných vplyvov môže predkladateľ v súlade 
s Jednotnou metodikou na posudzovanie vybraných vplyvov uviesť, že pozitívne sociálne vplyvy návrhu, najmä z hľadiska presnejšieho posúdenia zdravotného rizika a primeranej ochrany zdravia zamestnancov, prevažujú nad identifikovanými negatívnymi sociálnymi vplyvmi. Táto skutočnosť však neodôvodňuje označenie sociálnych vplyvov v bode 9. doložky vybraných vplyvov ako „žiadne“.
              Vyhodnotenie: akceptované. Doplnené do bodu 10. Poznámky. 



	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

